**Go khansela ngwadišo ya VAT**

Ngwadišo ya VAT e e ka khanselwa ke Khomišinare goba morekiši, ge eba dinyakwa tše dingwe di a fihlelelwa.

**Na mabaka a go khansela ngwadišo ya VAT ke afe?**

Morekiši a ka dira kgopelo bakeng sa go khansela ngwadišo ya VAT fao boleng bja diphepo tša go tšhelelwa di lego fase ga morumo wa ngwadišo yeo e gapeletšwago ya R1 million nakong efe goba efe ya tatelano ya dikgwedi tše 12.

Khomišinare o tla khansela ngwadišo ya VAT fao –

* morekiši a tlogetšego go tšwelapele ka kgwebo gomme a ka se thome gape mo dikgweding tše 12 tše di latelago;
* kgwebo ga se nke e thome goba e ka se thome mo dikgweding tše 12;
* morekiši ga a sa obamela dinyakwa tša ngwadišo ya boithaopo;
* morekiši o paletšwe ke go laetša pušetšo yeo e hlokegago bakeng sa morero wa tlhakantšho ya motšhelo, goba
* morekiši o be a ngwadišitšwe ka fase ga legoro la ngwadišo ya boithaopo gomme –
  + ga se a lokiše lefelo la bodulo goba le kgwebo;
  + ga a boloke direkhoto tša maleba tša kgwebo;
  + ga se a bule akhaonte ya panka ya kgwebo; goba
  + o be e be engwadišitšwe ka fase ga Molao wa VAT goba Molao wa Motšhelo wa Dithekišo gomme o paletšwe ke go lefela makgetho ao a lefišwago ka fase ga Melao yeo.

Moo mabakeng ao morekiši a tlogetšego dikgwebo ka moka, go khanselwa go ka phethagala ka letšatši la mafelelo la nako ya motšhelo leo morekiši a tlogetšego go tšwetšapele dikgwebo ka moka. Le ge go le bjale, Khomišinare a ka laetša letšatšikgwedi la phethagalo gore e be letšatšikgwedi le lengwe.

Kgwebo efe goba efe ya morekiši yeo e ngwadišitšwego ka thoko/ka dikarolo/makala di ka khanselwa ge eba –

* morekiši o dira kgopelo ya go ngwalwa;
* ngwadišo e kgolo e khansetšwe (mo mabakeng a, dingwadišo ka moka tša makala di tla khanselwa) goba
* go itaetša go Khomišinare gore makgetho a ka fase ba Molao wa VAT goba a Molao wa TA ga se a phethagatšwe gabotse.

Phethagalo ya go khansela ngwadišo ya lekala ke gore makgetho ka moka a boele go ngwadišo e kgolo. Go swanetše go lemogwa gore, fao ngwadišo ya VAT ya ngwadišo e kgolo e khansetšwego, ngwadišo ya VAT ya makala le yona e tlo khanselwa.

Go tloga ka la 1 Aprele 2019, morumo wa ngwadišo ya kgapeletšo ya diphepo tša naga ya ntle ya ditirelo tša elektroniki e okeditšwe go tloga ka R50 000 go fihla ka R1 million. Bafepi ba ba ka dira kgopelo ya go khansela ngwadišo ya bona ya VAT ge eba boleng bja ditirelo tša elektroniki tšeo di filwego go baamogedi ba ka Afrika Borwa ga di fete R1 million mo sebakeng sa dikgwedi tše 12.

**Maele a Bohlokwa:**SARS e ka se phethagatše go khansela ga ngwadišo ya gago ya VAT bjale ka morekiši go fihlela ge dikoloto ka moka tšeo di šaletšego le boitlemo go ya ka Molao wa VAT di rarollotšwe goba di lefetšwe.

**Na ke tshepetšo efe ya go khansela ngwadišo ya VAT?**

1. Morekiši yo a nyakago go khansela ngwadišo ya VAT o swanetše go hwetša, go tlatša le go dira peakanyo ya kopano le lekala la SARS gomme a romele VAT 123e – fomo ya Kgopelo ya go khansela ngwadišo ya motho ya mabapi le dikgwebo tša gagwe ka moka. Diriša fomo ya VAT123T go dira kgopelo ya go khansela kgwebo enngwe ya go fapana yeo e ngwadišitšwego.
   * VAT123e e swanetše go romelwa go lekala la SARS fao morekiši a ngwadišitšwego. Mabaka a go khansela a swanetše a hlaloswe gabotse go VAT123e goba lengwalo la go arogana le swanetše go tlhomelwa.
2. Khomišinare o tla romela lengwalo la go amogela leo le tla tla tsebišago morekiši ka letšatšikgwedi leo go khanselwa go phethagatšwago le sebaka sa mafelelo sa motšhelo. Diteflo tša go latelwa tša VAT di tla baka dikotlo le ditswala.
   * Lengwalo la amogelo le tla fana ka ditaetšo mabapi le tshepetšo ya go khansela. Morekiši o swanetše go tšwelapele go lefediša VAT go diphepo gomme a be le maikarabelo a motšhelo wo o lefišwago ka theko le go dira kgogelo ya motšhelo wa ditefišo tše di tsenago dife goba dife go fihla ka letšatši la mafelelo la motšhelo ka ge go eleditšwe ke Khomišinare.
3. Go ya ka sebaka sa mafelelo sa motšhelo (bjale ka ge go laeditšwe ke Khomišinare), morekiši o swanetše go laodiša motšhelo wo o lefedišitšwego ka theko go sekgoba sa 1A sa pušetšo ya VAT.
   * Go tšwa ka go VAT (e lego motšhelo wo o lefedišitšwego ka theko go dithoto tšeo di rekwago ka letšatšikgwedi la phedišo) go swanetše go laodišwa gammogo le motšhelo wo o lefedišitšwego ka theko le wo o lefišwago ka ditseno ofe goba ofe bakeng sa sebaka sa mafelelo sa motšhelo go pušetšo yeo ya VAT.